**PROJEKTS**



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

APSTIPRINĀTI

ar Dobeles novada domes

2022. gada 13. maija lēmumu Nr.208/8

**2022. gada 13. maijā Saistošie noteikumi Nr.19**

## Par licencēto makšķerēšanu Tērvetes ūdenskrātuvē 2022.–2026. gadā

Izdoti saskaņā ar Zvejniecības likuma 10.panta piekto daļu

1. Saistošie noteikumi „Par licencēto makšķerēšanu Tērvetes ūdenskrātuvē 2022.-2026.gadā” (turpmāk – noteikumi) nosaka kārtību, kādā veicama licencētā makšķerēšana (amatierzveja) ūdenstilpē Tērvetes ūdenskrātuve.

2. Licencētā makšķerēšana Tērvetes ūdenskrātuves teritorijā tiek organizēta saskaņā ar nolikumu "Nolikums par licencēto makšķerēšanu Tērvetes ūdenskrātuvē 2022.–2026. gadā" (pielikumā).

3. Ar šo noteikumu spēkā stāšanas brīdi spēku zaudē Tērvetes novada pašvaldības 2016.gada 28.aprīļa saistošie noteikumi Nr.4 „Par licencēto makšķerēšanu Tērvetes ūdenskrātuvē 2016.–2026. gadā”.

Domes priekšsēdētājs I.Gorskis

# NOLIKUMS PAR LICENCĒTO MAKŠĶERĒŠANU

**TĒRVETES ŪDENSKRĀTUVĒ**

**2022. – 2026.gadā**

1. **Vispārīgie jautājumi.**
   1. Tērvetes ūdenskrātuve (70 ha.) atrodas Dobeles novada Tērvetes pagasta Tērvetes dabas parka teritorijā uz valsts meža zemes un atbilstoši Civillikumam tai ir privāto ūdeņu statuss.
   2. Tērvetes ūdenskrātuvi apsaimnieko Akciju sabiedrība "Latvijas valsts meži" (turpmāk AS "Latvijas valsts meži").
   3. Licencētā makšķerēšana Tērvetes ūdenskrātuvē nepieciešama, lai regulētu makšķernieku ietekmi uz vidi Tērvetes dabas parka teritorijā un radītu labvēlīgus apstākļus zivju krājumu aizsardzībai un racionālai izmantošanai. To ievieš saskaņā ar Latvijas Republikas Ministru kabineta 2015. gada 22. decembra noteikumiem Nr. 799. „Licencētās makšķerēšanas, vēžošanas un zemūdens medību kārtība” un saskaņā ar 2000. gada 11. septembrī apstiprinātajiem Tērvetes ūdenskrātuves zivsaimnieciskās ekspluatācijas noteikumiem, kā arī ņemot vērā Vides aizsardzības un reģionālās attīstības ministrijas Dabas aizsardzības departamenta un Valsts vides dienesta izvirzītās prasības vides aizsardzībā.
   4. Licencēto makšķerēšanu Tērvetes ūdenskrātuvē pamatojoties uz Tērvetes novada domes 2016.gada 9.martā noslēgto līgumu – pilnvarojumu (TND26.8/2016), organizē AS “Latvijas valsts meži”(turpmāk – licencētās makšķerēšanas organizētājs), juridiskā adrese Vaiņodes iela – 1, Rīga LV-1004, tālrunis +371 67610015, e-pasts: [lvm@lvm.lv](mailto:lvm@lvm.lv).
2. **Licencētās makšķerēšanas vieta un laiks**
   1. Licencētā makšķerēšana tiek noteikta visā Tērvetes ūdenskrātuves (turpmāk – ūdenskrātuve) teritorijā, kurā saskaņā ar 2012.gada 28.augusta Latvijas Republikas Ministru kabineta noteikumiem Nr.589 “Dabas parka “Tērvete” individuālie aizsardzības un izmantošanas noteikumi” ir noteikti šādi makšķerēšanas ierobežojumi, kas darbojas papildus Latvijas Republikas Ministru kabineta 22.12.2015. noteikumiem Nr. 800 “Makšķerēšanas, vēžošanas un zemūdens medību noteikumi” paredzētajām prasībām:
      1. Licencētā makšķerēšana no ūdenskrātuves dambja atļauta no 1.maija līdz 31.martam;
      2. no 1.maija līdz 30.jūnijam atļauta licencētā makšķerēšana no laivas ūdenskrātuves neitrālajā zonā - teritorija ūdenskrātuves austrumu pusē pie slūžām un rietumu pusē pie īpašuma “Pļavnieki”; (zonējums norādīts šī nolikuma pielikumā Nr. 3.);
      3. no 1. jūlija līdz ūdenskrātuves aizsalšanai un ledus periodā līdz ledus izkušanai (bet ne ilgāk kā līdz 31 .martam) atļauta licencētā makšķerēšana visā ūdenskrātuves teritorijā;
      4. No 1.aprīļa līdz 30.aprīlim makšķerēšana no laivām un krasta visā ūdenskrātuves teritorijā nav atļauta;
      5. ūdenskrātuvē makšķernieki ar laivām drīkst atrasties divas stundas pirms saullēkta un līdz divām stundām pēc saulrieta;
      6. Makšķerēšana no laivām ir atļauta no licencētās makšķerēšanas organizētāja laivām vai 10.2. punktā minētajām Tērvetes ūdenskrātuves piekrastes zemju īpašnieku laivām.
3. **Makšķerēšanas tiesības**

Makšķerēt Tērvetes ūdenskrātuvē atļauts tikai tad, ja makšķernieks ir iegādājies šajā nolikumā noteikto makšķerēšanas licenci, tam ir klāt personu apliecinošs dokuments, bet personām no 16 līdz 65 gadu vecumam (izņemot personas ar invaliditāti) – makšķerēšanas karte. Makšķerēšanas licences tiek izrakstītas uz konkrētas personas vārda.

1. **Makšķerēšanas rīki un veidi**

Atļautie makšķerēšanas rīki un veidi, loma lielums un citi ierobežojumi Tērvetes ūdenskrātuvē tiek noteikti atbilstoši spēkā esošiem Latvijas Republikas Ministru kabineta 22.12.2015. noteikumiem Nr. 800 “Makšķerēšanas, vēžošanas un zemūdens medību noteikumi”.

1. **Makšķerēšanas licenču veidi, skaits un maksa par licencēm**
   1. **Licences veids**

|  |  |  |
| --- | --- | --- |
|  | Cena EUR ar PVN | Skaits (gab.), gadā |
| * + 1. Vienas diennakts licence makšķerēšanai krasta vai no laivas ūdenskrātuves neitrālajā zonā no 01. maija līdz 30. jūnijam. | 6.00 | 2000 |
| * + 1. Vienas diennakts licence makšķerēšanai no krasta, no laivas vai no ledus Tērvetes ūdenskrātuvē no 01.jūlija līdz ledus izkušanai (bet ne ilgāk kā līdz 31. martam). | 4.00 | 5000 |
| * + 1. Mēneša bezmaksas licence makšķerēšanai no krasta, no laivas vai no ledus Tērvetes ūdenskrātuvē no 01. jūlija līdz ledus izkušanai (bet ne ilgāk kā līdz 31. martam) | 0.00 | 200 |

* 1. Šī nolikuma 5.1.3. apakšpunktā minētās bezmaksas licences saņēmējam makšķerējot jābūt līdzi dokumentam, kas apliecina tiesības izmantot šo licenci.

1. **Makšķerēšanas licenču cenu atlaižu piemērošana.**
   1. Bezmaksas licences makšķerēšanai Tērvetes ūdenskrātuvē ir tiesības saņemt:
      1. personām ar invaliditāti un politiski represētām personām;
      2. ūdenskrātuves piekrastes zemju īpašniekiem un viņu ģimenes locekļiem;
      3. bērniem un pusaudžiem līdz 16 gadiem, kā arī personām kas vecākas par 65 gadiem;
      4. Dobeles novada maznodrošinātiem iedzīvotājiem;
      5. personām no daudzbērnu ģimenēm un ģimenēm, kuru aprūpē ir bērns ar invaliditāti vai pilngadīga persona, kas nav sasniegusi 24 gadu vecumu, ja tai noteikta I vai II invaliditātes grupa, un kurām saskaņā ar valstī īstenoto Latvijas Goda ģimenes apliecības programmu ir piešķirta Latvijas Goda ģimenes apliecība;
   2. Pēc šī Nolikuma 5.1.3.punktā minētā bezmaksas licenču kopējā limita izmantošanas, papildus bezmaksas licences netiek izsniegtas un makšķerniekam vispārējā kārtībā jāiegādājas attiecīgajā termiņā derīga licence.
2. **Licenču noformēšana un realizācija.**
   1. Licences saturs un rekvizīti - licences veids, sērija un numurs, cena, derīguma termiņš, attiecīgās ūdenstilpes nosaukums, ziņas par licencētās makšķerēšanas organizētāju, licences saņēmējs un tā personas kods, tālruņa numurs un saziņai izmantojamā elektroniskā pasta adrese un licences izsniegšanas datums. Bez personas datu un makšķerēšanas datuma norādes licence uzskatāma par nederīgu.

Elektronisko licenci nav nepieciešams izdrukāt, un tās esību pārbauda pēc tās numura;

* 1. Licenču, tai skaitā bezmaksas licenču, realizācija notiek elektroniski. Elektroniskās licences iespējams iegādāties interneta vietnē [www.manacope.lv](http://www.manacope.lv) un mobilā lietotnē ”Mana Cope”. Iegādātā elektroniskā licence stājas spēkā 15 minūšu laikā pēc tās reģistrācijas brīža;
  2. Informāciju par licencētās makšķerēšanas un zemūdens medību vietām, kā arī makšķerēšanas organizētāju un makšķerēšanas un zemūdens medību licencēm un to iegādes vietām organizētājs nodrošina pašvaldības informatīvajā izdevumā “Dobeles Novada Ziņas”, pašvaldības tīmekļvietnē un pašvaldības telpās.

1. **Lomu uzskaite.**
   1. Lomu uzskaiti veic licencētās makšķerēšanas organizētājs saskaņā ar makšķernieku un zemūdens mednieku deklarētajām ziņām;
   2. Visiem licenču īpašniekiem pēc loma paturēšanas obligāti jāreģistrē savs loms, norādot datumu, zivju sugu, loma lielumu (zivju skaitu un svaru), tos iesniedzot interneta vietnes [www.manacope.lv](http://www.manacope.lv) un mobilās lietotnes ”Mana Cope” sadaļā “Loma reģistrācija”;
   3. Makšķernieka un zemūdens mednieka pienākums ir 5 dienu laikā pēc licences derīguma termiņa beigām iesniegt lomu uzskaites pārskatu. Licencētās makšķerēšanas organizētājs reģistrē personas, kas ir pārkāpušas nolikumā noteikto lomu uzskaites kārtību, un, izmantojot licencē norādīto tālruņa numuru vai elektroniskā pasta adresi, paziņo par nepieciešamību 14 dienu laikā iesniegt loma pārskatu. Ja minētajā termiņā loma pārskats nav iesniegts, organizētājs par konstatēto pārkāpumu informē zivju resursu aizsardzības un uzraudzības iestādes;
   4. Apkopotos lomu uzskaites datus licencētās makšķerēšanas organizētājs katru gadu līdz 1.februārim iesniedz Pārtikas drošības, dzīvnieku veselības un vides zinātniskajam institūtam „BIOR”.
2. **No licenču realizācijas iegūto līdzekļu izlietojums**

No makšķerēšanas licencēm iegūtos līdzekļus sadala sekojoši:

* 1. 10% - valsts pamatbudžetā Zivju fonda dotācijas ieņēmumu veidošanai;
  2. 10% - Dobeles novada domei vides aizsardzības pasākumu organizēšanai Tērvetes ūdenskrātuvē;
  3. 80% - Licencētās makšķerēšanas organizētājam, kurš savu līdzekļu daļu izlieto Tērvetes ūdenskrātuves apsaimniekošanai, kā arī licencētās makšķerēšanas ieviešanai un zivju un vides aizsardzības kontroles nodrošināšanai, zivju krājumu pavairošanai.

1. **Vides aizsardzība.**
   1. Tērvetes ūdenskrātuves tuvumā aizliegts trokšņot, kurināt ugunskurus, izmest atkritumus un novietot transporta līdzekļus ārpus tam speciāli ierīkotām un nozīmētām vietām;
   2. Tērvetes ūdenskrātuves piekrastes zemju īpašnieki ir tiesīgi savā piekrastes joslā turēt un izmantot personīgām vajadzībām vienu Ceļu satiksmes drošības direkcijā reģistrētu airu laivu, un to izmantot, ievērojot šajā nolikumā minētās prasības un licencētās makšķerēšanas noteikumus. Laivas, kas nav reģistrētas Organizētāja Tērvetes ūdenskrātuves laivu bāzē, vai nepieder Tērvetes ūdenskrātuves piekrastes zemes īpašniekam, izmantot Tērvetes ūdenskrātuvē, kā arī tās turēt tā piekrastes teritorijā, nav atļauts;
   3. Aizliegta biotopu, savvaļas augu un dzīvnieku dzīvotņu iznīcināšana vai bojāšana;
   4. Makšķerniekiem atļauts izmantot tauvas joslu, kuras platums ir 4 m .
2. **Licencētās makšķerēšanas un vides aizsardzības prasību kontrole**

Kontroli par licencētās makšķerēšanas un vides aizsardzības noteikumu ievērošanu veic Valsts vides dienesta, vides aizsardzības sabiedriskie inspektori, kā arī organizētājs, policija un citas pašvaldības pilnvarotas personas savas kompetences ietvaros.

1. **Licencētās makšķerēšanas organizētāja pienākumi.**
   1. Sadarbībā ar pašvaldībuik gadus sniegt sabiedrības informācijas līdzekļos informāciju par licencētās makšķerēšanas kārtību Tērvetes ūdenskrātuvē;
   2. uzskaitīt un realizēt makšķerēšanas licences atbilstoši normatīvajos aktos noteiktām prasībām;
   3. nodrošināt to līdzekļu, kas iegūti, realizējot makšķerēšanas licences, izlietošanu atbilstoši šī nolikuma 9.punktam;
   4. nozīmēt atbildīgo personu, kura pēc Valsts vides dienesta pilnvarotās personas vai pašvaldības pilnvarotās personas statusa iegūšanas piedalās vides un zivju resursu aizsardzības un uzraudzības pasākumos;
   5. Katru gadu līdz 31. decembrim iesniedz Valsts vides dienestā informāciju pārskatu (kas saskaņots ar pašvaldību) par veiktajiem pasākumiem ūdenstilpes apsaimniekošanā (par veiktajiem dabas aizsardzības, kontroles un zivju resursu papildināšanas (ja tas ir paredzēts) pasākumiem), kā arī informāciju par licencētās makšķerēšanas organizēšanai nepieciešamās infrastruktūras izveidošanā un uzturēšanā;
   6. Iepazīstināt makšķerniekus un zemūdens medniekus ar šo nolikuma prasībām un nodrošināt nolikuma publisku pieejamību, tostarp licenču pārdošanas un izsniegšanās vietās;
   7. Nodrošināt licenču pieejamību saskaņā ar nolikumu, kā arī publicēt vietējos laikrakstos un attiecīgās pašvaldības tīmekļa vietnē informāciju par licenču pārdošanu un izsniegšanu un nodrošināt šādas informācijas pieejamību vietējās pašvaldības telpās;
   8. Divas reizes gadā – līdz 15. jūlijam un 15. janvārim – iesniegt Lauku atbalsta dienestā pārskatu, kas saskaņots ar pašvaldību, par licencēto makšķerēšanu par iepriekšējo pusgadu;
   9. veikt makšķernieku lomu uzskaiti atbilstoši šī nolikuma 8.punktā noteiktai kārtībai un sniegt ziņas Pārtikas drošības, dzīvnieku veselības un vides zinātniskajam institūtam „BIOR”;
   10. veikt licencētās makšķerēšanas teritorijas (Pielikuma Nr.2) marķēšanu dabā;
   11. Reģistrēt personas, kas ir pārkāpušas nolikumā noteikto lomu uzskaites kārtību, un, izmantojot licencē norādīto tālruņa numuru vai elektroniskā pasta adresi, paziņot par nepieciešamību 14 dienu laikā iesniegt loma pārskatu. Ja minētajā termiņā loma pārskats nav iesniegts, Licencētās makšķerēšanas organizētājs par konstatēto pārkāpumu informē zivju resursu aizsardzības un uzraudzības iestādes;
   12. Nodrošināt ārvalstu tūristiem angļu un krievu valodā vai, ja nepieciešams, arī citu Latvijas kaimiņvalstu valodā informāciju par saziņas iespējām ar organizētāju, licencētās makšķerēšanas un zemūdens medību noteikumiem, licenču veidiem, skaitu, to maksu, kā arī lomu uzskaiti.
2. **Atbildība**

Šī nolikuma neievērošanas gadījumā makšķerniekiem tiek piemēroti sodi saskaņā ar pastāvošo likumdošanu.

1. **Nolikuma darbības laiks**

Uz šī nolikuma pamata izdotie pašvaldības saistošie noteikumi stājas spēkā nākamajā dienā pēc to publicēšanas likuma “Par pašvaldībām” 45. panta piektajā daļā noteiktajā kārtībā, ja tajos nav noteikts cits spēkā stāšanās termiņš. Nolikuma darbības laiks ir līdz 31.12.2026.

1. **Nolikuma pielikumi**
   1. Tērvetes ūdenskrātuves apsaimniekošanas plāns 2022.-2026.g. (pielikums Nr.1)
   2. Tērvetes ūdenskrātuves robežu apraksts (pielikums Nr.2)
   3. Tērvetes ūdenskrātuves shēma ar licencētās makšķerēšanas teritorijām un laikiem (pielikums Nr.3).

Pielikums Nr. 1. nolikumam

“Licencētā makšķerēšana Tērvetes ūdenskrātuvē 2022. – 2026.gadā”

**Tērvetes ūdenskrātuves apsaimniekošanas plāns 2022.-2026.g.**

|  |  |  |
| --- | --- | --- |
| Nr.p.k. | Darbu veids | Ik gadus |
| 1. | Nodrošināt ūdenskrātuves uzraudzību | 2 cilvēki |
| 2. | Saskaņā ar Tērvetes ūdenskrātuves zivsaimnieciskās ekspluatācijas noteikumiem ezerā ielaist zivju mazuļus | 50000 |
| 3. | Laivu bāzei blakus esošās atpūtas vietas labiekārtošana un uzturēšana | pastāvīgi |
| 4 | Nodrošināt sezonas lieguma zonas marķējumu | pastāvīgi |

Ezera uzrauga darba pienākumi:

1. Regulāri veikt ūdenskrātuves uzraudzību.
2. Uzturēt laivu bāzi.
3. Makšķerēšanas vietu aprīkošana, sakopšana un sakārtošana.
4. Makšķernieku konsultācijas par makšķerēšanas vietām.
5. Laivu uzturēšana, remonts.
6. Atbalsts makšķerēšanas licenču iegādei un citi ar to saistītie pienākumi.

Pielikums Nr. 2. nolikumam

“Licencētā makšķerēšana Tērvetes ūdenskrātuvē 2022. – 2026.gadā”

**Tērvetes ūdenskrātuves**

**robežu apraksts**

Tērvetes ūdenskrātuve atrodas Tērvetes pagasta Dobeles novada Tērvetes pagastā, Tērvetes dabas parka teritorijā.

No Tērvetes upes ietekas Tērvetes ūdenskrātuvē, rietumu virzienā līdz Tērvetes ūdenskrātuves dambim, tālāk pa dambi uz austrumiem un dienvidiem līdz “Silalībieši” ziemeļu robežai, tālāk rietumu virzienā līdz Tērvetes upes ietekai Tērvetes ūdenskrātuvē.

Funkcionālo zonu robežu punktu koordinātas noteiktas Ministru kabineta 28.08.2012. noteikumu Nr.589 “Dabas parka "Tērvete" individuālie aizsardzības un izmantošanas noteikumi” 1.pielikumā, publicētas interneta vietnē [www.manacope.lv](http://www.manacope.lv), mobilā lietotnē ”Mana Cope”, kā arī marķētas dabā ar peldošajām bojām un citiem uzskates un informatīvajiem tehniskajiem līdzekļiem.

Pielikums Nr.3. nolikumam

“Licencētā makšķerēšana Tērvetes ūdenskrātuvē 2022. – 2026.gadā”



Sezonas makšķerēšanas aizlieguma zona noteikta atbilstoši Dabas parka "Tērvete" individuālajiem aizsardzības un izmantošanas noteikumiem.

**Dobeles novada pašvaldības saistošo noteikumu Nr.19**

**“** **Par licencēto makšķerēšanu Tērvetes ūdenskrātuvē 2022.–2026. gadā” paskaidrojuma raksts**

|  |  |
| --- | --- |
| Sadaļas nosaukums | Sadaļas paskaidrojums |
| 1.Projekta nepieciešamības pamatojums | Saskaņā ar [Administratīvo teritoriju un apdzīvoto vietu likumu](https://likumi.lv/ta/id/315654-administrativo-teritoriju-un-apdzivoto-vietu-likums) un veikto administratīvi teritoriālo reformu ar 2021. gada 1. jūliju ir izveidota jauna administratīvi teritoriālā vienība – Dobeles novads, kurā apvienoti Auces, Dobeles un Tērvetes novadi un izveidota jauna publiskā persona – Dobeles novada pašvaldība.  Administratīvo teritoriju un apdzīvoto vietu likuma Pārejas noteikumu 17.punkts nosaka, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim.  Līdz ar to nepieciešams apstiprināt jaunus saistošos noteikumus par licencēto makšķerēšanu Tērvetes ūdenskrātuvē 2022.–2026. gadā. |
| 2.Īss projekta satura izklāsts | Noteikumi „Par licencēto makšķerēšanu Tērvetes ūdenskrātuvē 2022.-2026.gadā” nosaka kārtību, kādā veicama licencētā makšķerēšana (amatierzveja) Tērvetes ūdenskrātuvē. Licencētā makšķerēšana Tērvetes ūdenskrātuves teritorijā tiek organizēta saskaņā ar nolikumu "Nolikums par licencēto makšķerēšanu Tērvetes ūdenskrātuvē 2022.–2026. gadā ". |
| 3.Informācija par plānoto projekta ietekmi uz pašvaldības budžetu | Noteikumu kontroles nodrošināšanai nav plānots veidot jaunas pašvaldības institūcijas, darbavietas vai paplašināt esošo institūciju kompetenci, tādēļ noteikumu izpildei tiek prognozēta pozitīva ietekme uz pašvaldības budžeta ienākumu sadaļu, jo saņemtā soda nauda par saistošo noteikumu neievērošanu tiks ieskaitīta pašvaldības budžetā. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Tiešas ietekmes nav. |
| 5.Informācija par administratīvajām procedūrām | Institūcija, kurā privātpersona var vērsties par noteikumu piemērošanu, ir Dobeles novada pašvaldība. |
| 6.Informācija par konsultācijām ar privātpersonām | Noteikumu izstrādes procesā konsultācijas ar privātpersonām netika veiktas. |

Domes priekšsēdētājs I.Gorskis